google/wiki40b huggingface dataset:
Galunggung

Galunggung er en aktiv stratovulkan på øya Java i Indonesia. Den er 2.168 meter høy. Vulkanens siste større utbrudd var i 1982 og er blant annet kjent for at et fly fra British Airways fikk problemer når det passerte gjennom askeskyen.

Fem kjente utbrudd

Det er (pr 2010) historisk belagt fem utbrudd fra denne vulkanen. Det første man har historisk belegg for var samtidig det hittil mest intensive og ødeleggende. Det fant sted i 1822. Dette utbruddet, som er notert med styrke 5 på vulkaneksplosivitetsindeksen (VEI), kostet 4011 mennesker livet. Under utbruddet ble 114 landsbyer ødelagt av lava-, lahar- og inntil ti kilometer lange pyroklastiske strømmer.
Et ytterligere utbrudd fant sted i 1894.
I 1918 ble det dannet en stor pluggdom på toppen av vulkanen.
Utbruddet i 1982 hadde en VEI-intensitet på 4, og kostet 35 mennesker livet, alle i vulkanens nære omgivelser på Java. Det pågikk fra mai til oktober, og pluggdomen som var blitt dannet i 1918 ble da nesten helt blåst vekk. I tillegg til nestenulykken på utbruddsnatten med British Airways Flight 9, da alle fire flymotorer kuttet ut de dan fløy gjennom askeskyen, gikk det en måned etter også nesten galt med en Singapore Airlines-flyvning. Denne flighten, med 230 ombord, kom også uforvarende inn i en askesky nattestider og mistet tre motorer, men klarte også å gjenoppstarte etter et betydelig høydetap på 2400 meter.
Det så langt siste utbruddet fulgte i 1984, av VEI-styrke 2, et freatisk utbrudd som pågikk i to uker.
Norsk Arbeidsmandsforbund

Norsk Arbeidsmandsforbund (NAF) er et norsk fagforbund som ble opprettet 13. april 1895 som Det norske vei- og jernbanearbeiderforbund. Første formann ble Olav Strøm. I 1898 ble navnet endret til Det norske sten-, jord- og bergarbeiderforbund, mens organisasjonen fikk dagens navn i 1900, samtidig som forbundet meldte seg inn i LO.
Forbundet organiserer vel 32 000 arbeidstakere innenfor forvaltning, anleggs- og vedlikeholdsarbeid i offentlig regi, anleggsrelatert entreprenørarbeid, renholdsbransjen, vaktmestere, skadesanering, spesialrenhold og vedlikehold, asfaltarbeid, bergindustrien, kystverket, vaktselskaper, parkeringselskaper, tunnel-, bom- og bruselskaper, servicevirksomhet på Svalbard og fritids- og fornøyelsestilbud som drives i privat regi. Forbundet organiserer også grupper som ikke faller inn under bestemte fag- eller industriforbunds virkeområder.
Forbundsleder er Erna Hagensen.
Even Thorsen

Bakgrunn

Han vokste opp på småbruket Bjornes i Østre Moland ved Arendal, i fattige kår. Tidlig i livet drog han også til sjøs, da som matros. Under Napoleonskrigen satt han som krigsfange i England fra 1807. Etter hjemkomsten i 1810 var han i orlogstjeneste, noe han var frem til grunnlovsskrivningen.

I Riksforsamlingen 1814

36 år gammel ble Even Thorsen valgt inn i Riksforsamlingen, hvor han representerte Søe-Deffensionen (Sjødefensjonen); i tillegg hadde Thorsen sympati for Selvstendighetspartiet. 
I debattene holdt han seg i bakgrunnen, men var sammen med Peder Johnsen om å legge frem en erklæring om verneplikten. 
Even Thorsen underskrev på Grunnloven med ført Pæn, som betydde at navnet hans ble skrevet mens han selv holdt på pennen. Han var den eneste av Eidsvollmennene som verken kunne lese eller skrive. Men fangeoppholdet i England gjorde derimot at han behersket engelsk muntlig.

Senere virke

Etter 1814 fortsatte han i sjøforsvaret. Som voksen bodde han med sin familie på et småbruk på Blekestrand i Flosta. En ryggskade som han pådro seg under orlogstjenesten plaget han hele livet og gjorde han etterhvert arbeidsufør. Huset på Blekestrand ble revet rundt år 1900.
Stortinget bevilget ham i 1857 en årlig ærespensjon på 100 spd. Tre år før sin død ble han invitert til Grunnlovens 50-årsjubileum, men han var så skrøpelig at han ikke deltok. I 1867 døde han, 89 år gammel.
I NRK-serien 1814, fra 175-årsjubileet, var Even Thorsen en av hovedpersonene.
Grunnkretser i Åfjord kommune

Grunnkretser i Åfjord kommune er delområder og grunnkretser som seksjonerer Åfjord kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Gråbeltenonne

Utbredelse

Den er endemisk til det nordvestlige Ny-Guinea.
The Triptych

The Triptych er det tredje albumet av Demon Hunter og kom ut 25. oktober 2005. Albumet har tre forskjellige omslag og tanken bak antallet ligger i albumets tittel og dens fulle mening. I kontrast til de øvrige albumene har The Triptych ingen gjestesanger.
Yangtzeflodens delta

Yangtzeflodens delta (kinesisk: 长江三角洲, pinyin: Cháng Jiāng Sānjiǎozhōu) er betegnelsen på et noe varierende definert område langs den kinesiske floden Yangzi Jiangs nederste løp og munning. Det omfatter i alle tilfeller byprovinsen Shanghai, den sørlige del av provinsen Jiangsu og aller nordligste del av provinsen Zhejiang. Selve elven har ikke lenger noe egentlig elvedelta å snakke om. Men det ligger noen større og mindre øyer i elvemunningen som splitter opp elveløpet i tre, og for mange hundre år siden var det en rekke mindre deltaelver ned til kysten som tiden er blitt borte eller blitt temmet og inkorporert i kanalsystemer.
Regionen har over 100 milliober innbyggere. Det er verdens største urbaniserte storområde, med mektige millionbyer som blant annet Shanghai, Nanjing, Suzhou, Wuxi, Changzhou og Nantong. I en mer utvidet forstand tilregnes også byer som Hangzhou og til og med Ningbo.
Nanjing var i flere perioder Kinas hovedstad. Jordbruket i området har alltid vært meget rikt. Området har vært meget sentralt i kinesisk historie.
Gotland

Administrasjon

I likhet med andre svenske landskap har ikke landskapet Gotland egen administrativ betydning. Landskapet er derimot helt og holdent i sammenfallende  med Gotlands län.

Etymologi

Gotland har fått sitt navn etter det historiske folkeslaget gutar, hvor forleddet gut- hører til eldre urgermansk med betydningen utgjøre, muligens som en betegnelse for menn og er etymologisk identisk med folkenavnet goter. Det opprinnelige navnet på øya var Gutland, (a) kutlandi på 1000-tallet, med runeskrift, noe som med latinske bokstaver blir a Gutlandi. På 1300-tallet ble navnet skrevet Gutland. Forleddet betegner gutar og etterleddet er land. Det kan tolkes som «område, rike» eller som «øy». I såvel svensk som dansk talespråk har «tl» blitt assimilert til «ll» (sammenlign med Jutland/Jylland), noe som ga opphav til formen Gulland. 
Dagens svenske navn Gotland med o tilhører, som tilfellet er med mange andre navn langs den svenske kysten, fra nedertysk gjennom a-tøddel («omlyd»). På begynnelsen av 1920-tallet ble Gotland på svensk stavet med to t som Gottland.

Fornøyelsespark

1 mil sør for Visby ligger Kneippbyn, en fornøyelsespark (sommerland og vannland). Her finner man blant annet det originale «Villa Villekulla» fra tv-serien og spillefilmene om Pippi Langstrømpe av Astrid Lindgren.
5. juli

Navnedag

Mirjam, Mina.
Eksportfinans

Historie

Eksportfinans ble etablert i 1962  som Forretningsbankenes Finansierings- og Eksportkreditt-Institusjon etter initiativ fra Finansdepartementet, Norges Bank og norske kommersielle banker. I perioden 1978 til 2011 forvaltet Eksportfinans ordningen for subsidiert kreditt til utenlandske kjøpere av norske varer. Omkring 44 ansatte forvalter nå den eksisterende porteføljen videre i Eksportfinans ASA.
Leonardo De Lorenzo

Biografi

De Lorenzo begynte å studere fløyte som åtteåring ved konservatoriet San Pietro a Majella i Napoli. Han måtte imidertid til å avbryte studiene da han var 16 år, og emigrerte til USA for å jobbe. I 1896 kom han tilbake til Italia for å avtjene verneplikta i Alessandria i et militærorkester under ledelse av Giovanni Moranzoni. Her begynte han å komponere, og han satte ni av komposisjonene sammen til Nove sudi artistici (ni artistiske studier), som ble publisert av den tyske Julius Heinrich Zimmermann.
Etter å ha avtjent verneplikta, turnerte han i Italia, Tyskland, England og Sør-Afrika. I 1907 dro han tilbake til Napoli for å gjøre ferdig studiene sine, og reiste i 1909 videre til USA hvor han byttet på å være førstefløytist med Georges Barrère i New Yorks filarmoniorkester, ledet av Gustav Mahler. Senere jobbet han også i orkestrene i Minnesota, Los Angeles og Rochester. Da han spilte i Minneapolis symfoniorkester, møtte han i 1914 det som skulle bli hans kone, pianisten Maude Peterson.
Han jobbet fra 1923 som fløytelærer hos Eastman School of Music fram til han pensjonerte seg i 1935. Som pensjonist syslet han hovedsakelig med å komponere , blant annet komponerte han Saltarello og Pizzica-pizzica med inspirasjon fra den tradisjonelle musikken i hjemlandet. Det didaktiske verket My Complete Story of the Flute (min komplette fløytehistorie) ble utgitt i 1951, og blir en stor suksess i det klassiske miljøet. Den 25. oktober 1953 donerte han alle dokumentene sine til universitetet i Sør-California. Nesten ni år senere dør han i sitt hjem i Santa Barbara, 86 år gammel.
Guodian Beilun kullkraftverk

Guodian Beilun kullkraftverk er et kullkraftverk i distriktet Beilun i provinsen Zhejiang i det østlige Kina. Kraftverket er Kinas største varmekraftverk med en installert kapasitet på 5 000 MW, fordelt på 2x1 000 MW og 5 x 600 MW blokker.
Brenseltypen er kull, og operatør er China Guodian Corporation (CGDC). Kraftverket er verdens største kullkraftverk målt etter installert effekt.
Skorpionene (Serbia)

Skorpionene (serbisk: Škorpiona / Шкорпиона) var en paramilitær enhet som opererte i det tidligere Jugoslavia. De ble opprettet i 1991, hovedsakelig som beskyttelse for oljefeltene i det østlige Slavonia og i 1996 ble de underlagt en antiterrorenhet i Serbia, Specijalna antiteroristička jedinica SAJ. Den siste kommandøren for enhenten var Slobodan Medić. Under rettssaken mot Slobodan Milošević ble det forsøkt å bevise at gruppen var under serbisk kontroll. Da saken ble avsluttet på grunn av Miloševićs bortgang var ingenting avgjort.
Enheten kom i medias søkelys da det ble offentliggjort en video fra Srebrenica-massakren der gruppen henretter seks sivile bosnjaker, noen av dem så unge som 16 år. Soldatene som ble identifisert på videoen – Slobodan Medić, hans to brødre Aleksandar og Branislav Medić, Pero Petrasević, og Aleksandar Vukov – ble umiddelbart arrestert av serbiske myndigheter. Rettssaken mot gruppen startet 20. desember 2005 i Beograd og de fikk dommer på 15 og 20 år i fengsel.
Bimiini

Utseende

Middelsstore, slanke trebukker. Pronotum er forholdsvis lite, dekkvingene lange og smale. På farge er de svarte med mer eller mindre rødlige dekkvinger.

Utbredelse

Gruppen er utbredt i Chile og Argentina, og i Australia.
Norgesmesterskapet på ski 1911

Hovedlandsrennet (NM) på ski 1911 ble arrangert på Hønefoss av Idrettsforeningen Liv fra 25. til 27. februar 1911. Bare menn deltok.
Mildvær og regn noen dager før mesterskapet ble avløst av godvær med sol på renndagene. Unntaket var under hopprennet, da været slo om midt under rennet fra sol, vindstille og noen minusgrader til fønvind og våt snø, som skapte ulike forhold for hopperne. Rundt 5000 tilskuere så hopprennet.
Håndpant

Håndpant er en form for pant hvor rådigheten over pantet (gjenstanden det er tatt pant i) blir fratatt eieren. Pantet blir da overgitt panthaver eller tredjeperson. Håndpant er mest anvendelig for løsøre eller verdipapirer
Ved håndpant får den som har hånd om pantet plikt til å «sørge for slikt tilsyn med og stell av pantet som forholdene krever». Håndpant oppnår rettsvern ved overlevering av pantet.
Det motsatte av håndpant er underpant.
David Bentley

Arsenal and Norwich City

Bentley startet sin karriere hos Wormley Football Club i Hertfordshire, før han dro til Arsenal bare 13 år gammel. Han var bare 16 da Arsenal manager Arsene Wenger ba han om å være med på trening sammen med førstelaget. I januar 2003, fikk han sin debut for førstelaget, da han kom inn som en innbytter for Kolo Touré i en 2–0 FA Cup-seier over Oxford United. Bentleys første mål for Arsenal, kom i 4–1 FA Cup-seier over Middlesbrough i januar 2004.
Men Bentley tilbrakte hele 2004-05 sesongen på utlån til Norwich City, der han spilte 26 seriekamper og skårte to mål. Hans sesong på Carrow Road ble forstyrret av en skade han fikk i januar. Han returnerte til laget i april 2005 Trass i en god slutt på sesongen, klarte ikke «Canaries» å unngå nedrykk. Bentley returnerte til Arsenal sommeren 2005, men leverte inn et krav om overgang, da han ville spille førstelagsfotball. I senere intervjuer avslørte han også at han hadde «personlige problemer» på det tidspunktet og hadde mistet gløden for å spille, noe han kom over senere i sin karriere hos Blackburn Rovers. Han innrømmet også senere at han hadde et problem med spilleavhengighet i sin tidlige karriere, noe han skal ha sluttet med i 2005.

Blackburn Rovers

Trass i et ønske om en permanent overgang, ble han lånt ut i et år til Blackburn Rovers i august 2005; før klubben i januar 2006, annonserte at de hadde signert Bentley på en overgang fra Arsenal. I sin første kamp etter overgangen, skårte han sitt første hattrick som senior-spiller i en 4–3 seier over Manchester United, noe som gjorde han den andre spilleren som har skårte tre mål i en kamp mot United i Premier League etter Egil Østenstad gjorde det for Southampton. Bentley fortsatte med å spille fast for Blackburn i 2005-06 sesongen, og hjalp klubben til en 6.-plass og kvalifiseringsmuligheter til UEFA-cupen i 2006-07.
I sesongen 2006-07 fortsatte Bentley med å skåre jevnlig for Rovers, inklusive noen imponerende skåringer i Premiership. I UEFA-cupen skårte han på en langskudd mot Salzburg og sikret dermed Rovers spill i gruppespillet i den turneringen, der han også skårte et sent vinnermål mot Wisła Kraków.
Bentleys gode spill tiltrakte seg oppmerksomhet fra flere andre klubber. 27. februar 2007, trass å ha blitt koblet til klubber som Manchester United, skrev han under på en forlenging av kontrakten sin frem til 2011. Bently ble senere stemt frem av Rovers fans som «Årets spiller» i Rovers.
Bentley fortsatte med godt spill også i 2007-08 sesongen, og skårte åtte mål og 13 målgivende pasninger. Blackburn kom på 7.-plass i Premier League, men kvalifiserte seg ikke for noen europeiske turneringer. Ikke lenge etter at manager Mark Hughes forlot klubben til fordel for Manchester City, uttrykte Bentley sitt ønske om å gå til en større klubb, og Blackburn satte en verdi på 18 millioner pund på han.

Landslagsspill

Bentley startet for England for første gang i en vennskapskamp mot Sveits den 6. februar 2008.
NM i mangekamp 1966

NM i mangekamp 1966 var en del av NM i friidrett 1966.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert på Stjørdal 12. juni.
Mesterskapet i femkamp for kvinner og tikamp ble arrangert i Noresund 9.-10. juli.
26. egyptiske dynasti

Historie

Dette dynastiet sporet sin opprinnelse tilbake til 24. dynasti. Psamtik I (også skrevet Psammetichus, fra gresk Ψαμμήτιχος) var antagelig en etterkommer av Bakenrenef, og som følge av assyrernes invasjoner i løpet av styrene til Taharqa og Tantamani, ble han anerkjent som enekonge over hele Egypt. Mens det assyriske rike var opptatt med opprør og borgerkrig over kontrollen over den assyriske tronen, kastet Psamtik I sin bånd til assyrerne og opprettet allianse med Gyges, konge av Lydia, og rekrutterte leiesoldater fra Karia og Hellas for å stå imot assyriske angrep.
Med herjingen og ødeleggelsen av Ninive i 612 f.Kr. og sammenbruddet til det assyriske rike, greide både Psamtik I og hans etterfølgere å sikre egyptisk makt i Midtøsten, men videre framdrift ble drevet tilbake av babylonerne under Nebukadnesar II. Ved hjelp av greske leiesoldater, greide Apries å forhindre babylonske forsøk på å erobre Egypt. Derimot greide perserne å erobre landet, og deres konge, Kambyses II av Persia førte den egyptiske kongen, Psamtik III, til Susa i lenker. Det persiske akamenide-dynastiet overtok som herskere av Egypt.
Mojka-slottet

Mojka-slottet var familien Jusupovs residens i St. Petersburg ved Mojkaelven. Bygningen ble oppført i 1776 av Jean-Baptiste Vallin de la Mothe og senere arbeider på bygget ble utført av andre arkitekter. Grigorij Rasputin ble myrdet der i desember 1916. Feliks Jusupov og hans kone Irina Romanova flyktet fra Russland i forbindelse med revolusjonen. Etter revolusjonen ble bygget overtatt av utdanningsmyndigheten og deler av bygget ble og blir brukt som museum.
Storøya (Hole)

Storøya er den største øya i Tyrifjorden, ca. 1,7 km², og ligger fysisk sør for Sælabonn og sørvest for Kroksund i Hole kommune, Buskerud. Sundet mellom Storøya og Sælabonn kalles Storøysundet. Øya har forbindelse til Elstangen på Utstranda via flytebru, som har passasje for småbåttrafikken på fjorden. Veien over brua er forsynt med bom.
På øya ligger også Storøen gård, som i middelalderen ble sete for Hamarbispen vest i bispedømmet, og en 18-hulls golfbane som drives av Tyrifjord Golfklubb. Sørøst på øya er det et større hyttefelt, og i nordøst ei småbåthavn.

Storøya naturreservat

På øya ligger også Storøya naturreservat, som ble fredet 15. januar 1988. Naturreservatet dekker et areal på ca. 35 dekar. Verneområdet omfatter strandsonen vest på øya. Hovedårsaken til vernevedtaket er de geologiske lagene fra silur. Sammen med Purkøya og Lamostangen utgjør feltet referanseprofilen for undersilur-perioden fra 440 millioner år tilbake.
Øya består av et mangfold av naturtyper. Som i skrentene ned mot Tyrifjorden finnes også her kalkfuruskog. Det biologiske mangfoldet er rikt på øya som har en variert flora. Ved Storøen gård finnes det sjeldne kulturvekster og forvillet klosterflora som trolig ble brakt til øya av munker.
Tob

Tob (hebraisk for «God»/«Godhet») er et sted i oldtidens Israel som er nevnt fem ganger i den hebraiske Bibelen (det gamle testamente). Det var et distrikt øst for Jordanelven, rundt 20 km sørøst for Genesaretsjøen  hvor den bibelske fortellingen sier at Jefta flyktet til fra sine brødre i Gilead.
Dets nøyaktige lokalisering er ikke kjent, men i henhold til Andre Samuelsbok  lå det ved den nordlige grensen av Perea (gresk Περαία, «landet bortenfor»), mellom Syria og landet Ammon i distriktet hvor det moderne navnet er Taiyibeh, sørøst for Genesaretsjøen. I Tob samlet Jefta en del menn inntil hans brødre ønsket ham tilbake for å få hjelp til å bekjempe ammonittene.
Tob er trolig også identisk med Isjtob som omtalt i Andre Samuelsbok 10. Isjtob kan simpelthen bety «Tobs menn» og teksten skal derfor sannsynligvis oversettes med «mennene fra Tob» snarere enn «Isjtob».
Tob er også referert til Amarnabrevene, en gang rundt 1350 f.Kr. Det er omtrent 382 brev totalt, EA 1 til EA 382, og det er kun en hentydning til byen, ordet TuBu, og her er lederen for byen Tubu kun referert til som «mannen» av byen. Denne mannen kan ha vært en lokal leder, høvding for sin stamme, by eller region. Brevet EA 205 er fra «mannen i TuBu», og er et av 6 brev som er fra samme skriver.
Rekvatn kraftverk

Opprinnelig installasjon

Rekvaten kraftverk ble bygget av Nord-Salten kraftlag A/L for å forsyne flere kommuner i nærheten. Utbyggingen startet i 1952 og kraftverket ble satt i drift desember 1953. Opprinnelig ble bare Rekvatnet benyttet til kraftverket, men allerede ved planlegging var det meningen at Slunkajavrre og Goigijarve skulle reguleres og vannet overføres til Rekvanet. Samlet nedbørfelt var da beregnet til 112,5 km² og samlet magasinkapasitet på minst 120 millioner m³. 
I første byggetrinn var det installert en francisturbin med horisontal aksling med slukeevne på 2,8 m³/s. Generatoren tilknyttet denne var på 5,2 MVA og 5,2 kV. Med andre byggetrinn ble dette planlagt å økes til to nye aggregater med samme ytelse. Opprinnelig var anleggsarbeidet satt i gang av okkupasjonsmakten under andre verdenskrig.
De fem burgher i Danelagen

De fem burgher i Danelagen, det vil si de fem festningsbyene innenfor det danskdominerte området Mercia (hva som i dag er Øst-Midlands) i nordøstlige England på 900-tallet. Byene var Derby, Leicester, Lincoln, Nottingham og Stamford. De fire første skulle senere bli fylkesbyer («county town»), det vil si den mest betydningsfulle by av et hvilket som helst fylke eller grevskap i Storbritannia og Irland.
Burgh kommer fra den opprinnelige betydning av borough (angelsaksiske burh), «bolig» eller nærmere bestemt «bolig innenfor befestet by». Det er utviklet fra urgermanske *burgs, «bygdeborg», som i norrøne og norske borg.
På engelsk omtaler man området som «The Five Burghs» eller oftest som «The Five Boroughs». Hver av de fem burgher ble styrt som et dansk jarledømme som kontrollerte landområdene rundt en befestet burh, som fungerte som sentrum for politisk makt. Disse herskerne var antagelig i begynnelsen underlagt deres overherrer i det norrøne kongedømmet Jorvik (dagens by York). og ledet sine egne hærer tidvis uavhengig, men som regel i allianse med herskerne i deres naboområder. I tillegg til de fem burgher var det også et antall meget store danske bosetninger i sør, inkludert Northampton og Bedford som eksisterte på tilsvarende vis.
Som følge av den danske erobringen i 1016 greide en jarl Sired å sikre seg det nyopprettede jarldømmet de fem burgher under kong Knut den store i 1019. Ved 1035 var det derimot lagt inn under jarledømmet til Leofric (968-1057), jarl av Mercia.
Waleran de Beaumont, 4. jarl av Warwick

Waleran de Beaumont, 4. jarl av Warwick (født 1153, død 12. desember 1204), også kjent som Waleran de Neubourg var en yngre sønn av Roger de Beaumont, 2. jarl av Warwick og Gundred de Warenne.
Ved farens død i 1153 arvet den eldre broren William tittelen jarl av Warwick. Han døde i 1184 uten å ha fått en sønn, og tittelen gikk da videre til Waleran. Det oppstod problemer i forbindelse med dette, ettersom en svindler utgav seg for å være William, og gjorde det vanskelig for Waleran å opprettholde sitt krav på tittelen.
I motsetning til sine forfedre ser han ikke ut til å ha vært en særlig aktiv soldat; han betalte scutage for å slippe å tjenestegjøre i Wales. Som jarl av Warwick hadde han allikevel en fremtredende posisjon ved hoffet, og han bar det høyre statssverdet ved kroningen av Johan uten land den 27. mai 1199.
Han var sjenerøs med støtte til Hospital of S. Michael, et leprosarium i Warwick som faren hadde grunnlagt, og han gav også nonnene ved Pinley en eiendom i Claverdon og nonnen ved Wroxall en eiendom i Brailes.
Melsom-prisen

Melsom-prisen er en norsk litteraturpris til fremme av nynorsk.
Skipsreder Ferd. Melsoms legat ble stiftet i 1922. Formålet er «fremme av det norske sprog (landsmålet)». Det blir delt ut en pris hvert år til en forfatter eller oversetter som året før har utgitt en verdifull bok som «efter sitt innhold kan egne sig til folkelæsning og masseutbredelse». Legatet blir styrt av Det Norske Samlaget, og prisen blir delt under Litteratursymposiet i Odda i oktober.
NM i roing 1976

NM i roing 1976 ble arrangert på Årungen 21.-22. august 1976. 
Kongepokalen ble vunnet av Trondhjems Roklub (singlesculler med Ingunn Brechan).
Kongepokalen gikk for første gang til en kvinnelig roer.
Feltpost 45707 i Russland

Feltpostnummer 45707 i det russiske forsvaret har lenge vært mellom de mest hemmelige i Russland og enhetens benevning er bare feltpostnummer 45707. Enheten er underlagt et departement innen Forsvarsministeriet som det heller ikke blir talt eller skrevet mye om, nemlig GUGI - underlagt Forsvarsministeriet i Russland. Hovedkvarteret er forlagt til Peterhof.
Google Bildesøk

Google Bildesøk er Googles søkemotor for bilder, og er en underdel av Google Søk. Google har lagret mer en 880 millioner forminskede versjoner av bilder på sine filtjenere som søkemotoren søker i. Nøkkelordene for bildesøket er både filnavnene til bildene, lenketekster som peker til bildene og tekst som står ved siden av bildet.
Tidlig i 2007 lanserte Google Bildesøk et nytt brukergrensesnitt hvor det meste av informasjonen om et bilde var usynlig helt til man plasserte musepekeren over den forminskede versjon. Etter et par uker ble det gamle brukergrensesnittet gjeninnført.